Nuance Communications, Inc.

ACORD DE LICENȚA PENTRU UTILIZATORUL FINAL

Software-ul și materialele furnizate împreună cu acest acord sunt licențiate, nu vândute, și sunt disponibile pentru utilizare numai în conformitate cu termenii prezentului acord de licență. Vă rugăm să citiți cu atenție prezentul acord. Prin descărcarea, instalarea, copierea sau utilizarea software-ului în orice alt mod, sunteți de acord să respectați termenii și condițiile prezentului acord și să deveniți parte la acesta. În cazul în care nu sunteți de acord cu toți termenii și condițiile prezentului acord, nu descărcați, nu instalați, nu copiați și nu utilizați în niciun alt mod software-ul. 

Prezentul Acord de Licență pentru Utilizatorul Final ("Acordul") elaborat de Nuance Communications, Inc. ("Nuance") însoțește un produs software Nuance în cod binar executabil direct de calculator și materialele explicative aferente în formă scrisă ("Software"). Termenul "Software" va include de asemenea orice versiuni modificate sau actualizări ale Software-ului a cărui licență vă este acordată dumneavoastră ("Licențiatul") de către Nuance, dar nu include codul sursă pentru produsul software Nuance. Puteți instala și utiliza o versiune modificată, o actualizare sau un upgrade al Software-ului doar în cazul în care dețineți o versiune completă licențiată valabilă a Software-ului care urmează a fi modificat, actualizat sau upgradat. În cazul în care descărcați, instalați, copiați sau utilizați în orice alt mod o versiune modificată, o actualizare sau un upgrade al Software-ului, prezentul Acord cu privire la versiunea anterioară încetează și veți deține licență doar pentru respectiva versiune modificată, respectiva actualizare sau respectivul upgrade al Software-ului în conformitate cu termenii prezentului Acord. Această copie a Software-ului vă este licențiată dumneavoastră, Licențiatul, ca utilizator final, în conformitate cu toți termenii și toate condițiile prezentului Acord.  

ACORDAREA LICENȚEI. În conformitate cu termenii și condițiile prezentului Acord, Nuance acordă Licențiatului o licență neexclusivă și netransferabilă numai pentru: (a) a instala și utiliza în scopuri personale sau de afaceri interne o copie a Software-ului pe un singur calculator; (b) a instala și utiliza în scopuri personale sau de afaceri interne o copie a Software-ului fie pe un singur calculator portabil fie pe un singur calculator acasă, cu condiția ca o astfel de copie să nu fie folosită în același timp cu copia din secțiunea (a) de mai sus; (c) a face o singură copie a Software-ului doar în scopul arhivării; și (d) a stoca sau instala o copie a Software-ului pe un dispozitiv de stocare precum un server de rețea, copie utilizată doar pentru instalarea sau rularea Software-ului în celelalte calculatoare pe care le dețineți, prin intermediul unei rețele interne, cu condiția să achiziționați și să dedicați o licență separată pentru fiecare calculator pe care Software-ul este instalat, rulat sau accesat în orice alt mod de pe368 dispozitivul de stocare. 368O licență singulară pentru Software nu vă dă dreptul să împărțiți Software-ul cu alți utilizatori sau să îl utilizați în același timp pe calculatoare diferite și nu dă dreptul altor persoane în afara Licențiatului să acceseze, instaleze, descarce, copieze sau să utilizeze în orice alt mod funcționalitatea Software-ului.

LICENȚA PENTRU INSTALARI MULTIPLE. În cazul în care Licențiatul a cumpărat o Licență pentru instalări multiple, acesta poate face copii suplimentare ale Software-ului, dar fără a depăși numărul licențelor achiziționate. Licențiatul poate utiliza fiecare copie numai în maniera specificată în prezentul Acord. 

ACTIVAREA. La alegerea sa, Nuance poate include în Software anumite caracteristici pentru a împiedica utilizarea acestuia fără licență. Sunteți de acord că Nuance poate face acest lucru. În special, utilizarea Software-ului poate necesita activarea Software-ului de către Licențiat prin Internet (acest proces poate fi descris mai în detaliu în timpul inițierii instalării Software-ului). În timpul acestei activări, Nuance poate colecta anumite informații tehnice nepersonale din calculatorul dumneavoastră cu privire la calculator sau rețea. Sunteți de acord că Nuance poate face acest lucru. În cazul în care modificați componentele hardware ale calculatorului dumneavoastră sau Software-ul, este posibil să fie necesară reactivarea Software-ului.   

NOTIFICARI. La alegerea Nuance, Software-ul poate conține o componentă care va activa în mod automat browser-ul dumneavoastră de Internet și va încerca inițializarea unei conexiuni prin Internet la o pagină web întreținută de Nuance care conține informații cu privire la Software sub forma unor notificări. Conexiunea poate fi realizată prin intermediul conexiunilor de Internet și a liniilor telefonice pe care le dețineți. Din când în când, puteți primi, prin intermediul acestei conexiuni de Internet, notificări cu privire la Software sau alte informații. Prin instalarea Software-ului în calculatorul dumneavoastră, sunteți de acord ca Software-ul să inițieze o conexiune prin Internet la pagina web deținută de Nuance, să utilizeze resursele dumneavoastră pentru a se conecta la această pagină web și să primiți notificări cu privire la Software, precum și alte informații prin intermediul acestei conexiuni de Internet.  

RESTRICȚII. Cu excepția cazurilor în care alte permisiuni sunt stipulate în mod expres în prezentul Acord, Licențiatul nu are voie: (a) să reproducă sau să copieze oricare parte a Software-ului; (b) să modifice sau să creeze orice elemente derivative ale Software-ului, inclusiv traducerea sau localizarea acestuia; (c) să decompileze, dezasambleze, reproducă tehnologia sau să încerce în orice alt mod să obțină codul sursă al Software-ului; (d) să redistribuie, împiedice, vândă, închirieze, concesioneze, ofere sublicența sau să transfere în orice alt mod drepturile asupra Software-ului; (e) să înlăture sau să modifice orice marcă comercială, siglă, drept de autor sau alte notificări privind proprietatea, legende, simboluri sau etichete ale Software-ului; (f) fără acordul prealabil în scris al Nuance ( care poate fi acordat sau nu, la alegerea Nuance) fie (a) să ofere servicii "Service Bureau" utilizând Software-ul în acest scop, fie (b) să încheie în alt mod o înțelegere cu o terță parte pentru utilizarea Software-ului în numele acestei terțe părți cu scopul principal de a înlătura nevoia acesteia de a cumpăra o licență proprie pentru Software; sau (g) să copieze materialele tipărite care însoțesc Software-ul. Conform înțelegerii dintre Licențiat și Nuance, orice schimbări, modificări sau elemente derivate ale Software-ului vor deveni proprietatea exclusivă a Nuance. 

REZILIEREA. Fără a aduce atingere celorlalte drepturi, Nuance poate rezilia prezentul Acord în cazul în care Licențiatul încalcă oricare dintre termenii și condițiile sale. În momentul rezilierii, Licențiatul va distruge toate copiile Software-ului.  

DREPTURI DE PROPRIETATE. Titlul, drepturile de proprietate și drepturile de proprietate intelectuală asupra Software-ului vor continua să aparțină lui Nuance și/sau furnizorilor sau licențiatorilor săi. Licențiatul recunoaște aceste drepturi de proprietate și proprietate intelectuală și nu va întreprinde nicio acțiune care să pună în pericol, să limiteze sau să interfereze în orice mod cu proprietatea și drepturile Nuance, sau ale furnizorilor ori licențiatorilor săi asupra Software-ului. Software-ul este protejat prin legea dreptului de autor și alte legi privind proprietatea intelectuală, precum și prin tratate internaționale.  

RENUNȚAREA LA GARANȚIE.  SOFTWARE-UL (INCLUSIV DAR FARA A SE LIMITA LA, DOCUMENTAȚIA AFERENTA) ESTE FURNIZAT ÎN STAREA ÎN CARE SE GĂSEȘTE, FARA NICI UN FEL DE GARANȚIE, INCLUSIV DAR FARA A SE LIMITA LA, GARANȚIILE POTRIVIT CARORA ACESTA ESTE LIPSIT DE VICII, COMERCIALIZABIL, POTRIVIT PENTRU UN ANUMIT SCOP SAU NECONTRAFACUT. RISCUL LEGAT DE CALITATEA ȘI PERFORMANȚA SOFTWARE-ULUI ESTE SUPORTAT ÎN ÎNTREGIME DE CĂTRE LICENȚIAT. ÎN CAZUL ÎN CARE SOFTWARE-UL SE DOVEDEȘTE A FI DEFECT ÎN ORICE PRIVINȚA, ÎNTREGUL COST LEGAT DE ORICE ÎNTREȚINERE ȘI REPARAȚIE A ACESTUIA VA FI SUPORTAT DE LICENȚIAT ȘI NU DE NUANCE SAU FURNIZORII, LICENȚIATORII SAU REVÂNZATORII ACESTUIA. ACEASTA RENUNȚARE LA GARANȚIE REPREZINTA O PARTE ESENȚIALA A PREZENTULUI ACORD. PRIN PREZENTUL ACORD ORICE UTILIZARE A SOFTWARE-ULUI ESTE AUTORIZATA NUMAI îN CONFORMITATE CU ACEASTA RENUNȚARE. UNELE STATE ȘI JURISDICȚII NU PERMIT EXCLUDEREA GARANȚIILOR SAU LIMITARILOR IMPLICITE CU PRIVIRE LA DURATA UNEI GARANȚII TACITE, PRIN URMARE E POSIBIL CA LIMITARILE DE MAI SUS SA NU VI SE APLICE.

LIMITAREA RESPONSABILITAȚII. ÎN MASURA PERMISA DE LEGEA APLICABILA, NUANCE SAU FURNIZORII SAI SAU LICENȚIATORII SAI NU VOR FI RESPONSABILI, ÎN NICIO SITUAȚIE, PENTRU NICIO DAUNA INDIRECTA, SPECIALA, ACCIDENTALA SAU PE CALE DE CONSECINȚA REZULTATA DIN UTILIZAREA SAU INABILITATEA DE A UTILIZA SOFTWARE-UL, INCLUSIV, DAR FARA A SE LIMITA LA, DAUNE LEGATE DE PIERDEREA CLIENTELEI, A ÎNTRERUPERII LUCRULUI, A UNEI AVARII SAU DEFECȚIUNI A CALCULATORULUI, SAU ORICARE DINTRE ȘI TOATE CELELALTE DAUNE SAU PIERDERI COMERCIALE, CHIAR DACA AU FOST INFORMAȚI CU PRIVIRE LA ACEASTA POSIBILITATE ȘI ÎN CIUDA TEORIEI LEGALE SAU ECHITABILE (CONTRACT, PREJUDICIU SAU ALTELE) PE CARE SE BAZEAZA PRETENȚIA. ÎNTREAGA RESPONSABILITATE A NUANCE ȘI A FURNIZORILOR SAI, PRECUM ȘI A LICENȚIATORILOR SAI, CONFORM ORICAREI PREVEDERI A PREZENTULUI ACORD, ÎN NICI UN CAZ NU VA DEPAȘI ÎN TOTAL SUMA TAXELOR PLATITE DE LICENȚIAT PENTRU ACEASTA LICENȚA (DACA AU EXISTAT), CU EXCEPȚIA SITUAȚIILOR DE DECES SAU RANIRE PERSONALA CA URMARE A NEGLIJENȚEI  NUANCE, ÎN MASURA ÎN CARE LEGEA APLICABILA INTERZICE LIMITAREA DAUNELOR ÎN ASEMENEA CAZURI. UNELE JURISDICȚII NU PERMIT EXCLUDEREA SAU LIMITAREA DAUNELOR ACCIDENTALE SAU PE CALE DE CONSECINȚA, PRIN URMARE ESTE POSIBIL CA ACEASTA EXCLUDERE SAU LIMITARE SA NU SE APLICE.  

CONTROLUL EXPORTULUI. Licențiatul este de acord să respecte toate legile, restricțiile și reglementările aplicabile ale Statelor Unite ale Americii sau ale agențiilor sau autorităților străine privind exportul, și să nu exporte sau re-exporte Software-ul încălcând astfel oricare dintre aceste restricții, legi sau reglementări, sau fără a dispune de toate aprobările necesare.   

UTILIZATORII FINALI AI GUVERNULUI S.U.A. Această secțiune se aplică tuturor achizițiilor Software-ului de către sau pentru guvernul Statelor Unite ale Americii ("guvern") sau de orice acordor sau sub-acordor principal (la rândul lor) în conformitate cu orice acord, concesionare, acord de cooperare, sau altă activitate cu guvernul. Acceptând livrarea Software-ului, guvernul este de acord cu faptul că acest software are calitatea de software "comercial" de calculator în sensul reglementării (reglementărilor) de achiziționare aplicabile achiziției. Termenii și condițiile prezentului Acord vor face referire la utilizarea și dezvăluirea Software-ului de către guvern și vor elimina orice termeni și condiții contractuale conflictuale. În cazul în care prezentul Acord nu întrunește nevoile guvernului sau este incompatibil, din orice punct de vedere, cu legea federală a Statelor Unite ale Americii, guvernul este de acord să returneze Software-ul, nefolosit, companiei Nuance. Următoarea declarație suplimentară se aplică numai achizițiilor guvernate de DFARS subpartea 227.4 (octombrie 1988): "Drepturi Restrictive  Utilizarea, multiplicarea și dezvăluirea de către Guvern sunt supuse restricțiilor descrise în subparagraful (c) (1) (ii) al clauzei privind Drepturile asupra datelor tehnice și a software-ului de calculator din DFARS 252.227-7013 (oct. 1988)." În cazul în care oricare dintre reglementările agențiilor la care se face referire mai sus este amendată sau înlocuită, se va aplica în locul acesteia reglementarea echivalentă care îi succede.  

GENERAL. Prezentul Acord reprezintă întregul acord dintre părți cu privire la obiectul acestuia. Prezentul Acord poate fi amendat doar printr-un document scris semnat de ambele părți. Cu excepția situației în care legea aplicabilă stipulează altceva, dacă este cazul, prezentul Acord va fi guvernat de legile statului Massachusetts, Statele Unite ale Americii, excluzând prevederile sale privind legea privată internațională. Cu excepția cazului în care se convine altfel în scris, toate litigiile decurgând din prezentul Acord (cu excepția oricărei dispute cu privire la drepturile de proprietate intelectuală ale Nuance, ale licențiatorilor sau furnizorilor săi) vor fi supuse arbitrării finale și irevocabile a orașului Boston, Massachusetts, Statele Unite ale Americii, sub auspiciile unui singur judecător conform regulilor de arbitraj comercial ale Asociației Americane a Arbitrajului în vigoare la momentul respectiv, partea care pierde urmând a suporta toate costurile arbitrajului. Prezentul Acord nu va fi guvernat de Convenția Națiunilor Unite privind Contractele pentru vânzarea internațională de bunuri. În cazul în care oricare dintre prevederile prezentului Acord este declarată ilegală sau invalidă de o instanță competentă, acea prevedere va fi modificată în măsura în care este necesar pentru a deveni din nou executorie, fără ca aceasta să își piardă intenția, sau va fi îndepărtată din Acord dacă o astfel de modificare nu este posibilă, iar celelalte prevederi ale prezentului Acord vor rămâne în vigoare și aplicabile. Limba folosită în prezentul Acord este limba engleză. Licențiatul este de acord să suporte oricare dintre și toate costurile pentru interpreți, dacă va fi necesar. În cazul în care Licențiatul a primit o traducere în altă limbă, aceasta a fost furnizată dor pentru comoditatea Licențiatului. Renunțarea de către oricare dintre părți la orice termen sau condiție a prezentului Acord sau orice încălcare a acestuia, în orice circumstanță, nu va însemna renunțarea la respectivul termen sau respectiva condiție sau orice încălcare ulterioară a acestora.  Prevederile prezentului Acord care cer sau reflectă execuția după expirarea sau rezilierea Acordului vor rămâne executorii în ciuda expirării sau rezilierii respective. Licențiatul nu poate ceda sau transfera în orice alt mod, prin intermediul legii sau altfel, prezentul Acord sau oricare dintre drepturile și obligațiile ce decurg din prezentul Acord decât unei părți care a achiziționat afacerea Licențiatului în cazul unei fuziuni sau a vânzării tuturor sau a majorității activelor Licențiatului către această parte. Prezentul Acord va fi obligatoriu pentru și va intra în vigoare în beneficiul părților, a succesorilor acestora și a cesionarilor permiși. Relația dintre Nuance și Licențiat este o relație între contractori independenți și nici Licențiatul nici agenții săi nu vor avea autoritatea de a obliga Nuance în vreun fel. În cazul apariției oricărui litigiu ca urmare a prezentului Acord, părții câștigătoare îi vor fi rambursate de către cealaltă parte oricare dintre și toate taxele legale și costurile ce decurg din respectivul litigiu. Titlurile secțiunilor prezentului Acord sunt folosite doar din motive de comoditate și nu vor avea un înțeles individual. Nuance poate folosi numele Licențiatului în orice listă de referință a clienților sau în orice comunicat de presă emis de Nuance cu privire la acordarea licenței asupra Software-ului.   

LICENȚIAT DIN AFARA S.U.A. În cazul în care Licențiatul este din afara S.U.A., se vor aplica prevederile prezentei secțiuni. (a) Les parties aux présentés confirment leur volonté que cette convention de meme que tous les documents y compris tout avis qui sy rattaché, soient redigés en langue anglaise. (Traducere: "Părțile confirmă că prezentul Acord și toată documentația aferentă este și va fi în limba engleză.") (b) Licențiatul este responsabil pentru respectarea oricăror legi locale din jurisdicția sa care pot afecta dreptul Licențiatului de a importa, exporta sau utiliza Software-ul, și Licențiatul declară că a respectat toate reglementările și procedurile de înregistrare cerute de legea aplicabilă pentru a face această licență executorie. 

Copyright © 2007 Nuance Communications, Inc. Toate drepturile rezervate. Nuance și sigla Nuance sunt mărci comerciale sau mărci înregistrate ale Nuance Communications, Inc. sau ale filialelor acesteia în Statele Unite și/sau în alte țări. 

