Nuance Communications, Inc.

SZOFTVERFELHASZNÁLÓI SZERZŐDÉS

A jelen szerződés keretében átadott szoftverterméken és egyéb anyagokhoz Ön nem szerzett tulajdonjogot, hanem e szerződés kikötéseinek megfelelően felhasználói jogot szerzett. Olvassa el figyelmesen a szerződés szövegét. Amennyiben Ön letölti, telepíti, lemásolja, vagy más módon használja a szoftverterméket, azzal magára érvényesként elfogadja a szerződés kikötéseit és feltételeit, és szerződő fél lesz. Ha nem ért egyet a szerződés kikötéseivel és feltételeivel, ne töltse le, ne telepítse, ne másolja le, és más módon se használja a szoftverterméket.

A Nuance Communications, Inc. (a továbbiakban "Nuance") Szoftverfelhasználói szerződés (a továbbiakban "Szerződés") egy végrehajtható bináris kódban átadott Nuance-szoftvertermék és a kapcsolódó írott segédanyagok (a továbbiakban "Szoftver") része. A "Szoftver" megnevezés egyúttal az Ön (a továbbiakban "Felhasználó") számára felhasználásra átadott Szoftver minden esetleges módosítását és frissítését is jelenti, de nem foglalja magába a Nuance szoftvertermékének forráskódját. Csak akkor jogosult a Szoftver módosított, frissített vagy továbbfejlesztett verziójának telepítésére és használatára, ha rendelkezik a módosított, frissített vagy továbbfejlesztett Szoftver érvényes módon licencelt teljes verziójával. Ha letölti, telepíti, lemásolja, vagy egyéb módon használja a Szoftver egy módosított verzióját vagy frissítését, akkor a jelen Szerződés a Szoftver előző verziója vonatkozásában megszűnik, és csak a módosított verzió vagy frissítés vonatkozásában rendelkezik engedéllyel a jelen Szerződés feltételei szerint. A Szoftver jelen példányát az Ön mint Felhasználó rendelkezésére bocsátjuk jelen Szerződés kikötéseinek és feltételeinek megfelelően. 

ENGEDMÉNYEZETT JOGOK. A jelen szerződés feltételei szerint a Nuance csak arra ad nem kizárólagos és nem átruházható jogot a Felhasználónak, hogy (a) a Szoftver egy példányát egyetlen számítógépre telepítse és személyes vagy belső üzleti célokra használja; (b) a Szoftver egy másolatát egy hordozható vagy otthoni számítógépen telepítse személyes vagy belső munkahelyi használatra, azzal, hogy ez a másolat nem használható egyidejűleg az (a) pont szerint telepített példánnyal;  (c) kizárólag archiválási célból egyetlen másolatot készítsen a Szoftverről; és (d)a Szoftver egyetlen példányát olyan tárolóeszközön, például hálózati kiszolgálón tárolja vagy oda telepítse, amelyet kizárólag arra használnak, hogy a Szoftvert más, a belső hálózathoz kapcsolt számítógépekre telepítsék illetve azokon futtassák, feltéve, ha a Felhasználó külön engedélyt szerzett illetve rendelt minden olyan számítógéphez, amelyre a Szoftvert telepíti, amelyen futtatja vagy amely a Szoftvert a tárolóeszközről más módon használja. Ha Ön csak egyetlen szoftverfelhasználói szerződéssel rendelkezik, nem jogosult a szoftver megosztására, sem pedig több számítógépen való egyidejű használatára. A Felhasználón kívül más nem nyithatja meg, nem telepítheti, nem töltheti le, nem másolhatja és semmilyen más formában nem használhatja a Szoftvert.

TÖBBFELHASZNÁLÓS ENGEDÉLY. Ha a Felhasználó többfelhasználós engedélyt vásárolt, jogosult a Szoftverről több másolatot készíteni a birtokában lévő engedélyek számának megfelelően. A Felhasználó a Szoftver többi példányát is csak a jelen Szerződésben meghatározott módon használhatja.

AKTIVÁLÁS. A Nuance olyan funkciókat építhet be a Szoftverbe, amelyek megakadályozzák a Szoftver engedély nélküli használatát. Ön hozzájárul ehhez. E szolgáltatások közé tartozik, hogy a Felhasználó abban az esetben használhatja a Szoftvert, hogy azt az interneten keresztül aktiválja (ezt a folyamatot a Szoftver telepítőcsomagja részletesebben leírhatja). Az ilyen aktiválás alatt a Nuance bizonyos technikai, nem személyi adatokat gyűjthet a számítógépével vagy hálózatával kapcsolatban. Ön hozzájárul ehhez. Előfordulhat, hogy újra kell aktiválnia a Szoftvert, ha módosítja a számítógép hardverét vagy a Szoftvert. 

ÉRTESÍTÉSEK.  A Nuance által meghatározott módon a Szoftver egyik összetevője automatikusan elindíthatja az webböngészőt, és megkísérelhet internetkapcsolatot létrehozni egy, a Nuance által fenntartott webhellyel, ahol a Szoftverrel kapcsolatos értesítési információk találhatók. A kapcsolat létrehozása az Ön által használt és felügyelt internetkapcsolat és telefonvonal használatával történik. E kapcsolaton keresztül időről időre értesítéseket kaphat a Szoftverről, illetve egyéb információkhoz juthat. Azzal, hogy a Szoftvert a számítógépre telepítette, a Felhasználó ezennel beleegyezik abba, hogy a Szoftver a Nuance webhelyével létesítendő kapcsolatot az interneten keresztül kezdeményezze, a kapcsolat létrehozásához a Felhasználó erőforrásait használja, és a Szoftverrel kapcsolatban értesítéseket és más információkat fogadjon e kapcsolaton keresztül.

KORLÁTOZÁSOK. A jelen Szerződésben kifejezetten említett esetek kivételével a Felhasználó nem jogosult (a) a Szoftver bármely részének másolására; (b) a Szoftver módosítására és átalakítására, beleértve a nyelvi fordítást és a lokalizációt is; (c) a Szoftver visszafordítására akár magas szintű nyelvre, akár assembly kódra, annak visszafejtésére, sem pedig a forráskód más módon történő kinyerésére; (d) a Szoftver továbbadására, elzálogosítására, eladására, bérbeadására, haszonbérbe adására, átengedésére, sem más módon a Szoftver használati jogának átruházására; (e) a szoftvertermékben vagy annak részeiben található márkanév, cégembléma, szerzői jogi vagy más tulajdonjogi nyilatkozat, felirat, jel és címke eltávolítására és módosítására; (f) a Nuance előzetes írásbeli engedélye nélkül (amelynek megadása vagy megtagadása a Nuance kizárólagos hatásköre) (a) irodai szolgáltatások végzésére a szoftverrel, sem pedig (b) más módon szerződéses kapcsolatba lépni harmadik féllel a Szoftver oly módon történő felhasználására, amelynek révén a harmadik személynek nincs többé szüksége a Szoftver licencelésére; (g) a Szoftverhez tartozó nyomtatott anyagok lemásolására. A Felhasználó és a Nuance közötti szerződés alapján a Szoftveren végzett bármilyen módosítás vagy a Szoftver felhasználásával előállított további mű a Nuance kizárólagos tulajdonát képezi.

A SZERZŐDÉS MEGSZŰNÉSE. Minden egyéb jog sérelme nélkül a Nuance azonnali hatállyal felmondhatja a jelen Szerződést, amennyiben a Felhasználó megsérti annak bármelyik kikötését vagy feltételét. A Szerződés megszűnése esetén a Felhasználó köteles a Szoftver összes példányát megsemmisíteni. 

TULAJDONJOGOK. A Szoftverhez fűződő tulajdonjog és a Szoftverhez kapcsolódó egyéb szellemi jogok a Nuance-t, illetve annak beszállítóit illetik. A Felhasználó elismeri e jogok érvényességét, és semmit nem tesz, ami a Nuance-nak és beszállítóinak a Szoftverhez fűződő jogait veszélyezteti, korlátozza vagy bármilyen módon akadályozza ezek érvényesülését. A Szoftvert a szerzői jog és a szellemi tulajdonra vonatkozó egyéb jogok, valamint nemzetközi egyezmények védik. 

A JÓTÁLLÁS KIZÁRÁSA. A NUANCE A SZOFTVERT (BELEÉRTVE, A TELJESSÉG IGÉNYE NÉLKÜL, A HOZZÁ TARTOZÓ DOKUMENTÁCIÓT) JELENLEGI FORMÁJÁBAN, MINDENFÉLE JÓTÁLLÁS NÉLKÜL, BELEÉRTVE, A TELJESSÉG IGÉNYE NÉLKÜL, A HIBAMENTESSÉGRE, PIACKÉPESSÉGRE, VALAMELY KONKRÉT CÉLRA VALÓ HASZNÁLHATÓSÁGRA ÉS JOGSZERŰSÉGRE VONATKOZÓ JÓTÁLLÁST NYÚJTJA. A SZOFTVER MINŐSÉGÉVEL ÉS TELJESÍTŐKÉPESSÉGÉVEL KAPCSOLATOSAN MINDEN KOCKÁZATOT A FELHASZNÁLÓ VISEL. AMENNYIBEN A SZOFTVER HIBÁSNAK BIZONYUL, A KARBANTARTÁSÁVAL ÉS JAVÍTÁSÁVAL KAPCSOLATOS ÖSSZES KÖLTSÉGET A FELHASZNÁLÓ VISELI, ÉS NEM A NUANCE, ILLETVE BESZÁLLÍTÓI, SEM PEDIG VISZONTELADÓI. A JÓTÁLLÁS E KIZÁRÁSA A SZERZŐDÉS ELVÁLASZTHATATLAN RÉSZÉT KÉPEZI. A SZOFTVER KIZÁRÓLAG A JÓTÁLLÁS E KIZÁRÁSÁNAK HATÁLYA ALATT HASZNÁLHATÓ. Egyes államok és szövetségi államok jogrendszere nem ismeri el a hallgatólagos jótállás (kellékszavatosság) kizárását, illetve a hallgatólagos jótállás időtartamára vonatkozó korlátozást; ilyen esetben a fenti korlátozás semmis.

A FELELŐSSÉG KORLÁTOZÁSA. AMENNYIRE EZ A VONATKOZÓ JOGSZABÁLYOK ÁLTAL MEGENGEDETT, A NUANCE, ILLETVE BESZÁLLÍTÓI SEMMILYEN KÖRÜLMÉNYEK KÖZÖTT NEM VONHATÓK FELELŐSSÉGRE BÁRMIFÉLE OLYAN KÖZVETETT, KÜLÖNLEGES, JÁRULÉKOS ÉS OKOZOTT KÁRÉRT, AMELY A SZOFTVER HASZNÁLATÁBÓL VAGY HASZNÁLHATATLANSÁGÁBÓL ADÓDIK, BELEÉRTVE, A TELJESSÉG IGÉNYE NÉLKÜL, A JÓ HÍRNÉV ELVESZTÉSÉBŐL, A TERMELÉS LEÁLLÁSÁBÓL, A SZÁMÍTÓGÉP MEGHIBÁSODÁSÁBÓL VAGY HIBÁS MŰKÖDÉSÉBŐL SZÁRMAZÓ KÁRÉRT, SEM BÁRMILYEN MÁS ÜZLETI VESZTESÉGBÉRT VAGY KÁRÉRT, MÉG AKKOR SEM, HA ERRE A LEHETŐSÉGRE VALÓ UTALÁS FELMERÜLT VOLNA, ÉS FÜGGETLENÜL A KÁRIGÉNY JOGI ALAPJÁTÓL, LEGYEN AZ SZERZŐDÉS VAGY KÁRESEMÉNY VAGY EGYÉB. A NUANCE ÉS BESZÁLLÍTÓI TELJES FELELŐSSÉGE A JELEN SZERZŐDÉS BÁRMELY CIKKE ALAPJÁN SEMMILYEN KÖRÜLMÉNYEK KÖZÖTT NEM HALADHATJA MEG A FELHASZNÁLÓ ÁLTAL AZ ÉRINTETT SZOFTVERFELHASZNÁLÁSI ENGEDÉLYÉRT KIFIZETETT DÍJAK TELJES ÖSSZEGÉT, KIVÉVE A NUANCE GONDATLANSÁGÁBÓL BEKÖVETKEZETT HALÁL VAGY SZEMÉLYI SÉRÜLÉS ESETÉBEN ADDIG A MÉRTÉKIG, AMEDDIG AZ ÉRVÉNYES JOGSZABÁLYOK MEGTILTJÁK A KÁRTÉRÍTÉS MÉRTÉKÉNEK KORLÁTOZÁSÁT ILYEN ESETEKBEN. EGYES ÁLLAMOK JOGRENDSZERE NEM ISMERI EL A JÁRULÉKOS ÉS AZ OKOZOTT KÁR UTÁNI KÁRTÉRÍTÉS KIZÁRÁSÁT VAGY KORLÁTOZÁSÁT, ILYEN ESETBEN E KIZÁRÁS, ILLETVE KORLÁTOZÁS SEMMIS. 

EXPORTKORLÁTOZÁS. A Felhasználó kötelezi magát az Amerikai Egyesült Államok, illetve a külföldi hivatalok és hatóságok által bevezetett összes hatályos külkereskedelmi jogszabály, korlátozás és előírás betartására, és nem exportálja vagy exportálja újra a Szoftvert e korlátozások, jogszabályok és előírások megsértésével, illetve a szükséges engedélyek beszerzése nélkül. 

AZ AMERIKAI EGYESÜLT ÁLLAMOK KORMÁNYHIVATALAI MINT FELHASZNÁLÓK. Ez a pont minden olyan esetre vonatkozik, amikor az amerikai szövetségi kormány vásárolja meg a Szoftvert, illetve a szövetségi kormány részére vásárolja azt meg valamely fő- vagy alvállalkozó (bármely szinten) bármely szerződésnek, adománynak, együttműködési szerződésnek megfelelően vagy a szövetségi kormánnyal való bármely együttműködés keretében. A Szoftver szállítását elfogadva a kormány ezennel elismeri, hogy a jelen szoftver "kereskedelmi" szoftvernek minősül a vásárlásra vonatkozó beszerzési szabály(ok) értelmében. Jelen szerződés feltételei a Szoftver kormányzati alkalmazására és nyilvánosságra hozására vonatkoznak, és megelőznek minden ezzel ellentétes szerződéses feltételt. Ha a jelen Szerződés nem elégíti ki a kormányzat igényeit, vagy bármely tekintetben ellentétben áll az Amerikai Egyesült Államok szövetségi jogával, a kormányzat használat nélkül visszaadja a Szoftvert a Nuance vállalatnak. Az alábbi kiegészítő tétel csak az 1988 októberi DFARS rendelet 227.4 alpontja alá eső beszerzésekre vonatkozik: "Kormányzat által végrehajtott korlátozott jogú felhasználás, másolás és nyilvánosságra hozatal korlátozás alá esik az 1988 októberi DFARS 252.227-7013 rendelet Technikai adatokkal és számítógépes szoftverekkel kapcsolatos jogok (Rights in Technical Data and Computer Software) fejezetének (c)(1)(ii) albekezdése alapján."  Amennyiben a fent hivatkozott ügynökségi szabályozást módosítják vagy hatályon kívül helyezik, az azzal egyenértékű új hatályos szabályozás lesz a mérvadó. 

ÁLTALÁNOS RENDELKEZÉSEK. Jelen Szerződés az egyetlen és érvényes megállapodás a felek között. A Szerződés csak írásban, mindkét fél által aláírva módosítható. A jogszabályban másként megfogalmazott esetek kivételével a Szerződés az Amerikai Egyesült Államok Massachusetts államának joghatósága alá tartozik, kivéve a Szerződésnek azokat a részeit, amelyek ellentmondásban vannak a hatályos jogszabályi rendelkezésekkel. Hacsak a felek írásban másként meg nem állapodtak, a jelen Szerződéssel kapcsolatos bármiféle jogvita (a Nuance és beszállítói szellemi tulajdonra vonatkozó jogaival kapcsolatos jogviták kivételével) végleges és kötelező érvényű megoldása választott bíróság útján történik a Massachusetts állambeli Boston városban, egyetlen választott bíró vezetésével, az Amerikai Választott bírósági Szövetség (American Arbitration Association) által elfogadott mindenkori üzleti választott bírósági eljárási rend szerint, amikor is a vesztes felet terheli a választott bírósági eljárás összes költsége. A Szerződésre nem érvényesek az Egyesült Nemzetek Szervezete által a nemzetközi kereskedelmi szerződésekre elfogadott egyezmény (United Nations Convention on Contracts for the International Sale of Goods) rendelkezései. Amennyiben a Szerződés bármely cikkét a jogszabályokkal ellentétesnek vagy alkalmazhatatlannak ítéli az eljáró bíróság, az érintett cikket módosítani kell olyan mértékben, hogy alkalmazható legyen az eredeti szándék megtartásával; amennyiben az ilyen módosítás nem kivitelezhető, az érintett cikket törölni kell a Szerződésből, mindeközben a Szerződés minden más cikke teljese mértékben érvényben marad. A Szerződés irányadó nyelve az angol. A Felhasználó szükség esetén magára vállalja a tolmácsolás összes költségét. Ha a Felhasználó rendelkezésére bocsátottunk egy idegen nyelvű fordítást, az csak a felhasználó kényelmét szolgálja [, jogi ereje nincs]. A szerződés bármely kikötéséről vagy feltételéről való lemondás vagy annak megszegése nem vonja maga után e kikötésről vagy feltételről való lemondást vagy annak megsértését a későbbiekben. A Szerződés azon cikkei, amelyek a lejáratot vagy felbontást követően is teljesítést írnak elő vagy feltételeznek, a Szerződés lejáratától vagy felbontásától függetlenül érvényben maradnak. A Felhasználó sem a Szerződést, sem az abból fakadó jogokat és kötelezettségeket nem ruházhatja át és más jogi eljárással sem származtathatja át harmadik személyre, kivéve azt az esetet, amikor a Felhasználó érdekeltsége e harmadik fél tulajdonába kerül fúzió útján vagy a Felhasználó tulajdonrészének teljes egészében vagy döntő többségében való megvásárlása révén. A jelen Szerződés a szerződő felekre és azok örököseire és törvényes jogutódjaira egyaránt érvényes és mindezek kölcsönös előnyét szolgálja. A Nuance és a Felhasználó közötti jogviszony önálló szerződő felek kapcsolata, és sem a Felhasználó, sem pedig ügynökei nem kötelezhetik a Nuance-t semmilyen tekintetben. Amennyiben jogvita keletkezik e Szerződéssel kapcsolatosan, a vesztes fél megtéríti a pernyertes fél összes eljárási költségét és az ehhez kapcsolódó egyéb költségeit. A jelen Szerződés szakaszainak címe csak tájékoztató jelleggel bír, és nincs jogi ereje. A Nuance felhasználhatja a Felhasználó nevét az ügyfeleiről készített referencialistán, illetve a Nuance által a Szoftver licencelésével kapcsolatban kiadott sajtóközleményekben. 

FELHASZNÁLÓ AZ AMERIKAI EGYESÜLT ÁLLAMOK TERÜLETÉN KÍVÜL. Amennyiben a Felhasználó lakhelye vagy székhelye az Amerikai Egyesült Államok területén kívül esik, a jelen szakasz rendelkezései is hatályba lépnek: (a) Les parties aux présentés confirment leur volonté que cette convention de meme que tous les documents y compris tout avis qui s’y rattaché, soient redigés en langue anglaise. (Fordítása: "A szerződő felek megerősítik, hogy a jelen Szerződés és a hozzá tartozó összes dokumentum nyelve az angol.") (b)A Felhasználót terheli a felelősség az összes érvényes helyi jogszabály betartásáért a Szoftver importálása, exportálása, illetve használata során, és a Felhasználó kijelenti, hogy az érvényes jogszabályok által előírt minden olyan előírásnak és bejegyzési kötelezettségnek eleget tett, amely a szoftverfelhasználói szerződést alkalmazhatóvá teszi.

Copyright © 2007 ScanSoft, Inc. Minden jog fenntartva. A Nuance és a Nuance embléma a Nuance Communications, Inc. vagy leányvállalatai védjegye vagy bejegyzett védjegye az Egyesült Államokban és/vagy más országokban.

